Sorana Cîrstea va juca la Jocurile Olimpice, alături de Simona Halep.
Sorana Cîrstea a acces în turul 3 al turneului de la Roland Garros. Românca devine sigură de prezenţa la Jocurile Olimpice de la Tokyo. Mihaela Buzărnescu a pierdut partida, scor 3-6, 7-5, 1-6, cu Serena Williams.
Sorana Cîrstea merge, alături de Simona Halep, la Jocurile Olimpice de la Tokyo.Și asta datorită victoriei împotriva italiancei Martina Trevisan, din turul secund de la Roland Garros, care a urcat-o în primele 50 de jucătoare ale lumii. Următoarea adversară a Soranei este rusoaica Daria Kasatkina.“Un meci dificil. Din punct de vedere tenistic nu am jucat aşa cum mi-am dorit, la nivelul la care mi-am dorit. Însă cred că meciul acesta l-am câştigat cu inima", a declarat Cîrstea la finalul partidei.Mihaela Buzărnescu a jucat și ea în turul 2 al open-ului francez, dar nu a reușit să treacă de Serena Williams, triplă câştigătoare a turneului parizian. Mihaela a reuşit să îi ia un set americancei, într-un joc care a durat 2 ore şi 6 minute. Iar la final a fost lăudată de Serena.“A fost un meci bun. Ea juca bine, eu jucam bine, dădea lovituri câştigătoare, apoi a fost un punct foarte lung care a fost amuzant. Întotdeauna este bine când îţi place munca pe care o faci, şi zâmbeşti, ceea ce e real la mine", a spus Serena Williams după meciul cu Buzărnescu.